Diari Oficial de la Generalitat Valenciana


Sumari del DOGV 9084, del 14-05-2021 (2021/5261)

RESOLUCIÓ de 6 de maig de 2021, del director general de Operativa de la Secretaria Autonòmica de Seguretat i Emergències de la Conselleria de Justícia, Interior i Administració Pública, per la qual es convoquen els cursos selectius d'accés a diferents escales de les policies locals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9084

Data del DOGV
:   14-05-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/5261


Data del document
:   06-05-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 6 de maig de 2021, del director general de Operativa de la Secretaria Autonòmica de Seguretat i Emergències de la Conselleria de Justícia, Interior i Administració Pública, per la qual es convoquen els cursos selectius d'accés a diferents escales de les policies locals de la Comunitat Valenciana. [2021/5261]  
L'Agència Valenciana de Seguretat i Resposta a les Emergències (d'ara en avant, AVSRE), creada per la Llei 4/2017, de 3 de febrer, té encomanat el desenvolupament de la formació de les policies locals i, en l'article 11, atribueix a la persona titular de la direcció de l'AVSRE la responsabilitat ordinària del funcionament dels serveis que la integren.  
  
Així mateix, el Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, atribueix a l'IVASPE les competències en matèria d'investigació, formació i perfeccionament professional, entre altres, de les policies locals.  
  
D'altra banda, la Llei 17/2017, de 13 de desembre, de coordinació de policies locals de la Comunitat Valenciana, en l'article 41, estableix que per a adquirir la condició de funcionari de carrera en els respectius cossos de policia local de la Comunitat Valenciana s'ha de superar el preceptiu curs selectiu de formació que es farà en l'IVASPE.  
  
Finalment, el Decret 153/2019, de 12 de juliol, del Consell, d'establiment de les bases i criteris generals per a la selecció, promoció i mobilitat de totes les escales i categories dels cossos de la policia local de la Comunitat Valenciana, en els articles 16 i 23 regula la realització d'aquests cursos selectius.  
Per tot això, i en virtut de les facultats que tinc atribuïdes, resolc:  
  
  
Primer. Convocatòria  
Convocar els cursos selectius d'accés a les diferents escales dels cossos de la policia local de la Comunitat Valenciana que es detallen a continuació, amb data d'inici 27 de maig de 2021:  
1. Curs selectiu d'accés a l'escala executiva de les policies locals de la Comunitat Valenciana (AO/48).  
2. Curs selectiu d'accés a l'escala tècnica de les policies locals de la Comunitat Valenciana (AET/44).  
3. Curs selectiu d'accés a l'escala superior de les policies locals de la Comunitat Valenciana (AES/45).  
  
Segon. Personal al qual van dirigits  
Els respectius cursos van dirigits al personal que ha superat la fase d'oposició o concurs oposició dels processos selectius d'accés a les categories que es detallen a continuació:  
1. Curs selectiu d'accés en l'escala executiva, dirigit a la categoria d'oficial.  
2. Curs selectiu d'accés a l'escala tècnica, dirigit a les categories d'inspector o inspectora i intendent.  
3. Curs selectiu d'accés a l'escala superior, dirigit a les categories de comissari o comissària i comissari o comissària principals.  
  
Tercer. Forma de presentació de sol·licituds i termini   
1. Les sol·licituds seran presentades pels ajuntaments que, en la data de finalització del termini de presentació de sol·licituds, hagen finalitzat la fase d'oposició o concurs oposició de la categoria a la qual es pretén accedir.  
2. Els ajuntaments sol·licitants hauran de presentar el formulari a través del tràmit general de la seu electrònica de la Generalitat https://www.gva.es/va/inicio/procedimientos'id\_proc=21494 i dirigir-lo a l'IVASPE.   
3. El termini de presentació de les sol·licituds s'iniciarà a partir de l'endemà de la publicació d'aquesta resolució en el Diari Oficial de la Generalitat Valenciana i finalitzarà el 20 de maig de 2021.  
  
Quart. Selecció del personal aspirant  
La selecció de l'alumnat la realitzarà l'IVASPE tenint en compte, amb caràcter preferent, l'ordre d'antiguitat en la data de finalització de les proves selectives i, en cas d'empat, les sol·licituds s'atendran per ordre de registre d'entrada.  
Atesa la situació excepcional produïda per la COVID-19 en la qual ens trobem, i amb la finalitat de mantindre totes les mesures de seguretat previstes en el Pla de contingència de l'IVASPE, les sol·licituds que no puguen ser admeses quedaran en espera per al pròxim curs selectiu.  
  
  
Cinqué. Duració dels respectius cursos  
La duració de cadascun dels cursos selectius és la fixada en la normativa vigent.  
  
Sisé. Admissió als cursos  
L'IVASPE notificarà als ajuntaments les persones aspirants que han sigut incloses en els cursos corresponents.  
  
València, 6 de maig de 2021.- El director general de Operativa: Adolfo Sanmartín Besalduch.